Bolgvatnet

Bolgvatnet er Kristiansund kommunes største innsjø, og ligger på øya Frei i Møre og Romsdal. Vatnet har lengderetning omtrentlig nord-sør. Riksvei 70 går langs østsiden av vatnet.norgeskart.no Bolgvatnet fungerte som hovedvannkilde i Kristiansund og Frei fra ca. 1914 til 1979  og erstattet Vanndamman, et system med vannmagasiner på byens øyer.   Pr. 2017 er det reservevannkilde, etter Storvatnet i Tingvoll kommune.

Langs vestsiden ruver Freikollenmassivet og i øst Midtfjellet og Kistfjellet. Sør for vatnet ligger Prestmyra og Storbakken. I nord avkjøring til Vadsteinsvika og Vikaneset havhotell. Vannspeilet ligger 66 moh. Største øy Rastholmen ligger på østsiden. Utløpet er i nord til Bolgelva. Vest for pumpestasjonen i sør stikker det ut en halvøy.norgeskart.no Lokale kilder har oppgitt største dybde til 16 meter. 

I 1979 fikk Kristiansund vannverk ny vannforsyning fra Straumsnes. 

 Referanser 

Kategori:Frei
Kategori:Innsjøer i Kristiansund
Kategori:Drikkevannsreservoarer i Norge